[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Dyma\u2019ch cyfle i enwebu dysgwr gydol oes ysbrydoledig ar gyfer Gwobrau Addysg Oedolion Ysbrydoli! blynyddol 2022."}, {"text_idx": "#000008", "text": "Ydych chi\u2019n adnabod dysgwr sydd yn ysbrydoli? Efallai eich bod yn ysgogi newid yn y gweithle ac yn datblygu cyfleoedd hyfforddi ar gyfer gwneud cynnydd. Ydych chi\u2019n cael effaith yn eich cymunedau lleol ac yn ehangu mynediad at addysg, sgiliau a gwirfoddoli? Ydych chi\u2019n gweithio ar brosiectau amgylcheddol neu\u2019n arloeswr sy\u2019n datblygu llwybrau dysgu ar gyfer sgiliau gwyrdd? A yw eich angerdd tuag at chwaraeon wedi eich arwain i ddychwelyd i addysg ac ysbrydoli eraill i fod yn weithredol? Os oes gennych rywun mewn golwg yn barod, anfonwch straeon sydd yn ysbrydoli i mewn ar gyfer y gwobrau."}, {"text_idx": "#000009", "text": "Mae\u2019r Sefydliad Dysgu a Gwaith yn croesawu enwebiadau ar gyfer pobl, prosiectau a sefydliadau ar draws Cymru sydd yn dangos yr effaith y gall dysgu gydol oes ei chael ar eu bywydau a bywydau pobl eraill. Bydd yr enwebiadau yn dangos angerdd, ymrwymiad ac ysgogiad eithriadol i newid eu stori ac yn ysbrydoli eraill i gymryd y cam nesaf."}, {"text_idx": "#000010", "text": "Mae un ar ddeg categori sydd yn adlewyrchu ystod eang o addysg a sgiliau \u2013 yn cynnwys dau gategori newydd, cyffrous ar gyfer 2022."}, {"text_idx": "#000014", "text": "Caiff y gwobrau eu dathlu fel rhan o Wythnos Addysg Oedolion mewn partneriaeth a\u0302 Llywodraeth Cymru a phartneriaid eraill."}, {"text_idx": "#000015", "text": "Mae gwybodaeth a dolenni i\u2019r canllawiau a\u2019r ffurflen enwebu ar gael ar wefan y Sefydliad Dysgu a Gwaith."}, {"text_idx": "#000016", "text": "Mae\u2019r ceisiadau ar gyfer enwebiadau yn cau ar ddydd Mawrth 1 Mawrth 2022."}, {"text_idx": "#000020", "text": "Ymchwil blynyddol y Comisiwn Elusennau"}, {"text_idx": "#000024", "text": "Ymunwch a\u0302 ni ar y cyfryngau cymdeithasol"}]